Eratostene
Eratostene, in græco Epatoσθέvnς, o l' è stæto un scienziou grego, nasciüo a Cirene fra o 276 e o 272 a.C. e morto fra o 196 e o 192 a.C.
- O l' ha visciüo a Atene e a Lüsciandra d' Egitto (dove o l' è stæto direttô da biblioteca). O s' è çimentou in te tante disciplinne, sciübben che, no avendo primezzou in te nisciünna, l' aggen ribattezzou ingenerosamente o Beta (un po' comme dï l' eterno segundo). O l' ha scrïto di opere de filologia, de grammatica, de poexia e de filosofia. A rendilo famoso sun stæti però i sö stüddi de geografia e de matematica. Sö invensiuin sun stæte o crivello pe a riçerca di nümeri primmi e o mesolabio, strümento pe tröva meccanicamente e medie proporsionali fra dui segmenti. O l' è consciderou o primmo ad avei disegnou unna carta do mundo con o criteio di meridien e di paralleli.
O calcolo da circonferensa da Tæra[Càngia | modifica wikitesto]
Confrontando unna mezüa lineare e unna mezüa angolare Eratostene o l' ha calcolou in 250.000 stadi ( o 252.000 segundo atre fonti) a lunghessa da circonferensa da Tæra. Antigamente o stadio o no l' aveiva un valore üniforme; se quello döviou da Eratostene o l' ea quello de 157,5 metri, o valore da lê calcolou o l' è de poche dexenne de chilometri inferiô a quante stabilio dä sciensa moderna.
dzo_Tibt lij_Latn lij_Latn lij_Latn lij_Latn